ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
اندور میں بھارت کے زرعی ورکنگ گروپ کی صدارت میں جی 20 کی پہلی زرعی نمائندہ میٹنگ  کی کامیاب تکمیل
جی 20 کے تحت ایگریکلچر ورکنگ گروپ  کے زراعت کے نمائندوں کا پہلا تین روزہ اجلاس آج 15 فروری 2023 کو کامیابی کے ساتھ اختتام پذیر ہوا۔ یہ تقریب ثقافت، کھانوں اور تاریخ سے مالا مال تجربات کا مجموعہ تھی اور ساتھ ہی اس پر میٹنگوں کے دوران نتیجہ خیز گفتگو کی بھی بڑی ذمہ داری تھی۔
بھارت کے زیر صدارت جی 20 اجلاس میں مہمان ممالک کی تجاویز کو قبول کیا گیا اور مجوزہ ایجنڈے کے تمام نکات پر تبادلہ خیال کیا گیا۔ پروگرام کے آخری دن کا آغاز تکنیکی موضوعات کے تحت اجلاس سے ہوا، جس میں چار موضوعات پر تبادلۂ خیال کیا گیا: ’’سب کے لیے خوراک کی یقینی فراہمی اور تغذیہ ‘‘، ’’ماحولیاتی اسمارٹ طریقہ کار کے ساتھ پائیدار زراعت‘‘، ’’سب کی شمولیت والی زرعی ویلیو چین اور نظام خوراک ‘‘، اور ’’ زرعی تبدیلی کے لیے ڈیجیٹائزیشن‘‘۔
محترمہ شوبھا ٹھاکر، جوائنٹ سکریٹری، محکمہ زراعت اور کسانوں کی بہبود  نے سب کے لیے خوراک کی یقینی فراہمی اور تغذیہ پر تکنیکی اجلاس پر بحث کا آغاز کیا، جس کے بعد عالمی خوراک پروگرام  کے حوالہ سے بات چیت کی گئی۔ محکمہ زراعت اور کسانوں کی بہبود کے ایڈیشنل سکریٹری ڈاکٹر ابھیلکش لکھی نے خوراک کی حفاظت اور غذائیت کے موضوع پر گلوبل فریم ورک پیش کیا۔ اس کے بعد زراعت اور کسانوں کی بہبود کے محکمے کی جوائنٹ سکریٹری محترمہ شوبھا ٹھاکر کی جانب سے ملٹس انٹرنیشنل انیشی ایٹو برائے تحقیق اور آگاہی  پر ایک پریزنٹیشن دیا گیا۔
جناب فرینکلن ایل کھوبانگ، جوائنٹ سکریٹری، محکمہ زراعت اور کسانوں کی بہبود نے موسمیاتی سمارٹ اپروچ کے ساتھ پائیدار زراعت پر تکنیکی اجلاس کے لیے افتتاحی کلمات پیش کیے۔
زراعت اور کسانوں کی بہبود کے محکمے کے ایڈیشنل سکریٹری ڈاکٹر ابھیلکش لکھی نے جامع زرعی ویلیو چینز اور فوڈ سسٹمز پر تکنیکی اجلاس کا افتتاح کیا اور انٹرنیشنل فنڈ فار ایگریکلچرل ڈیولپمنٹ  کی طرف سے بحث کے لیے سیاق و سباق طے کیا۔
ڈیجیٹائزیشن فار ایگریکلچرل ٹرانسفارمیشن پر تکنیکی سیشن کا افتتاحی خطاب محکمہ زراعت اور کسانوں کی بہبود کے ایڈیشنل سکریٹری ڈاکٹر پی کے مہردا نے کیا۔ اس کے بعد بحث کا سیاق و سباق آئی سی آر آئی ایس اے ٹی نے ترتیب دیا۔
موضوع پر مبنی ہر اجلاس کے بعد ایک اوپن ہاؤس بحث ہوئی جس میں خیالات، تجاویز اور تبصروں کا فکری لحاظ سے بھرپور تبادلہ شامل تھا۔ دور اندیشی پر مبنی خیالات کی وجہ سے چھوٹے کسانوں پر خصوصی زور دیتے ہوئے زرعی تبدیلی اور زراعت میں ڈیجیٹلائزیشن کی اہمیت کے لیے راہ ہموار ہوئی۔
ڈاکٹر سمیتا سروہی، جوائنٹ سکریٹری، محکمہ زراعت اور کسانوں کی بہبود نے اجلاس کی مشترکہ صدارت کی اور ہر اجلاس کا خلاصہ پیش کیا جس میں اجلاس کے دوران ہونے والی بات چیت سے سامنے آنے والے نکات پر روشنی ڈالی۔
زرعی تحقیق اور ترقی کے پہلوؤں پر جی 20 کے رکن ممالک کے درمیان زیادہ ہم آہنگی اور تعاون کی ضرورت پر زور دیتے ہوئے، اجلاس کے چیئر اور زراعت اور کسانوں کی بہبود کے محکمے کے سکریٹری جناب منوج آہوجا نے اختتامی کلمات کہے، اور مستقبل کے ایکشن پلان کے لیے خیالات پیش کیے گئے۔ چیئرمین نے آئندہ اے ڈبلیو جی اجلاسوں میں جی 20 زراعت کے مسائل پر بات چیت کو آگے بڑھانے کا یقین دلایا۔
تقریب کا اختتام ایک ویڈیو کے ساتھ ہوا جس میں گزشتہ 3 دنوں کے مختلف واقعات کی جھلکیاں دکھائی گئیں تاکہ شرکاء کے لیے ان کے یادگار دورہ بھارت کو یادگار بنایا جا سکے۔
۔۔۔۔۔۔۔۔۔۔۔
ش ح۔ ا س۔ ت ح۔
U -1707
(Visitor Counter : 70
زراعت اور کاشتکاروں کی فلاح و بہبود کی وزارت
علاقائی زرعی پیداوار کافروغ
نئی دہلی،09؍ جولائی، زراعت، باہمی امداد اور کسانوں کی بہبود کے محکمے کی تمام اسکیموں کی کوشش متعلقہ ریاستوں کے مقامی زرعی پیداوار کو فروغ دینا ہے، جیسا کہ ریاستی حکومتوں کے ذریعے ان کے سالانہ ایکشن پلان میں تجاویز ہوتی ہیں۔
زراعت، باہمی امداد اور کسانوں کی بہبود کے محکمے کی اسکیمیں مانگ پر مبنی ہیں اور ریاستی حکومتوں کو فنڈز مرکز اور ریاستوں کے درمیان حصہ داری کی بنیاد 60:40 تناسب  کی بنادپر جاری کئے جاتے ہیں۔
حکومت بعض اسکیموں میں کلسٹر پر مبنی طریقۂ کار پر زور دیتی ہے۔ اس میں پرمپراگت کِرشی وِکاس یوجنا  کے تحت نامیاتی کاشت، کلسٹر ؍ گروپ؍پیداوار کرنے والے کسانوں کی تنظیم کے ذریعے شمال مشرقی ریاستوں میں مشن آرگینک ویلیو چین ڈیولپمنٹ ، باغبانی کی مربوط ترقی کے لئے مشن  شامل ہیں۔ کسانوں کے مفادات کے گروپ  کو مستحکم کرنے ؍ فروغ دینے کےلئے نیز پیداوار کرنے والے کسانوں کی تنظیم  اور باغبانی فصلوں کی ترقی میں مصروف زرعی پیداوار کرنے والے افراد کی ایسوسی ایشن، قومی غذائی تحفظ مشن  –دالیں اور این ایف ایس ایم – باجرا کے لئے امداد فراہم کی جاتی ہے۔ علاوہ ازیں بانس لگانے کے لئے کلسٹر پر مبنی طریقۂ کار کو اپنایا جاتا ہے۔
زراعت، باہمی امداد اورکسانوں کی بہبود کے محکمے کے ذریعے نافذ کی جا رہی بڑی اسکیمیں درج ذیل ہیں:
زراعت، باہمی امداد اورکسانوں کی بہبود کے محکمے کے ذریعے نافذ کی جا رہی اسکیمیں
|
|
نمبرشمار
|
|
اسکیم کا نام
|
|
1
|
|
سودمیں رعایت
|
|
2
|
|
پردھان منتری فصل بیمہ یوجنا-این سی آئی پی
|
|
3
|
|
پردھان منتری کِرشی سینچائی یوجنا
|
|
4
|
|
ایم آئی ایس ؍ پی ایس ایس کا نفاذ
|
|
5
|
|
فصلوں کی باقیات کے بندوبست کیلئے زرعی میکنزم کا فروغ
|
|
6
|
|
پردھان منتری اَنّ داتا آئی سنرکشن ابھیان 
|
|
7
|
|
فلاحی اسکیموں کیلئے دالوں کی تقسیم
|
|
8
|
|
پردھان منتری کسان
|
|
9
|
|
پردھان منتری کسان سمان ندھی 
|
|
10
|
|
پردھان منتری کسان پنشن یوجنا
|
|
11
|
|
سبز انقلاب
|
|
11.1
|
|
رشٹریہ کرشی وکاس یوجنا
|
|
12
|
|
کرشی انتی یوجنا
|
|
12.1
|
|
باغبانی کی مربوط ترقی
|
|
12.2
|
|
مدھو مکھی پالن کیلئے قومی مشن 
|
|
12.3
|
|
نامیاتی کاشت کے فروغ کیلئے قومی پروجیکٹ
|
|
12.4
|
|
مٹی کی صحت اور زرخیزی سے متعلق قومی پروجیکٹ
|
|
12.5
|
|
شمال مشرق کیلئے آرگینک ویلیو چین
|
|
12.6
|
|
پائیدارزراعت کے لئے مشن 
|
|
12.7
|
|
مٹی اور زمین کے استعمال سے متعلق ہندوستانی سروے
|
|
12.8
|
|
پرمپراگت کرشی وکاس یوجنا
|
|
12.9
|
|
زراعت-جنگلات سے متعلق قومی پروجیکٹ
|
|
12.10
|
|
بانس سے متعلق قومی مشن
|
|
12.11
|
|
زراعت کی توسیع سے متعلق ذیلی مشن
|
|
12.12
|
|
انفارمیشن ٹیکنالوجی
|
|
12.13
|
|
بیجوں اور پوداکاری مٹیریئل سے متعلق ذیلی مشن
|
|
12.14
|
|
زرعی میکنائیزیشن سے متعلق ذیلی مشن
|
|
12.15
|
|
پودوں کے تحفظ اور رکھ رکھاؤ کیلئے ذیلی مشن
|
|
12.16
|
|
زرعی اشتراک و تعاون کے لئے مربوط اسکیم
|
|
12.17
|
|
زرعی مارکیٹنگ کے لئے مربوط اسکیم
|
|
13
|
|
قومی غذائی تحفظ مشن
|
|
13.1
|
|
قومی غذائی تحفظ مشن-تلہن اور پام آئل
|
|
13.2
|
|
قومی غذائی تحفظ مشن-دیگر فصلیں
|
|
13.3
|
|
زرعی مردم شماری اور اعداد و شمار سے متعلق مربوط اسکیمیں
|
|
13.4
|
|
بارش زدہ علاقوں سے متعلق قومی اتھارٹی
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں پوچھے گئےایک سوال کے تحریری جواب میں یہ اطلاع فراہم کی۔
۔۔۔۔۔۔۔۔۔۔۔

U-2964
(Visitor Counter : 38
کامرس اور صنعت کی وزارتہ
این اے بی ایل نے بیسک کامپوزٹ میڈیکل لیباریٹریز کے لئے کوالٹی اشیورنس اسکیم شروع کی
نئیدہلی6 مارچ ۔این کے بی ایل چھوٹی تجربہ گاہوں کو بنیادی طریقوں سے روشناس کرائے جانے کی غرض سے فروری 2019 میں بیسک کامپوزٹ میڈیکل لیباریٹریز کے لئے انٹری کی سطح پر کوالٹی اشیورنس اسکیم  شروع کی تھی۔ بلڈ گلوکوز ، بلڈ کاؤنٹس ، عام متعدی امراض کی تدریحی جانچ ،جگر اور گردے کی جانچ اور یورین کی جانچ جیسے روزمرہ کے جانچ کے کام کرنے والی لیباریٹریز اس اسکیم کے تحت اندراج کے لئے درخواست دینے کی اہل ہوں گی۔چھوٹی پیتھالوجی تجربہ گاہوں کی ہمت افزائی کے لئے اس اسکیم کا دائرہ کا ر وزارت صحت وخاندانی بہبودکے 18 مئی 2018 کے گزٹ نوٹی فکیشن میں درج ضروریات پر مبنی ہوگا ۔ اس گزٹ نوٹی فکیشن کی رو سے کلینیکل اسٹیبلشمنٹ یعنی طبی ادارے رولز 2012 میں ترمیم کی گئی ہے ۔اس ا سکیم کی رکنیت کے لئے بہت ہی کم دستاویزات درکار ہوں گی اور اس کی رکنیت کے لئے بہت ہی معمولی فیس رکھی گئی ہے ۔
اس اسکیم سے ہندوستانی نظام صحت کی زمینی سطح پر معیار ات معین کئے جانے میں مدد ملے گی ، جہاں تجربہ گاہیں اپنے تمام کاموں میں معیار کی پابندی کرتی ہیں۔ اس سے معیار ہمیشہ برقرار رکھے جاسکیں گے اور تجربہ گاہوں کو آئی ایس او -15189 کا معیا ر حاصل کرنے میں مدد ملے گی۔ کامیاب لیباریٹریز کو کیو اے ایس بی سی اسکیم کی تعمیل کے لئے این اے بی ایل کی طرف سے ایک سرٹیفکیٹ جاری کیا جائے گا اور انہیں اپنی ٹیسٹ رپورٹ پر اپنا مخصوص نشان استعمال کرنے کی اجازت ہوگی۔
اس اسکیم کے ذریعہ پرائمری ہیلتھ سینٹروں ، کمیونٹی سینٹرو ں ، ڈاکٹرو ں کے مطب ،چھوٹی تجربہ گاہوں اور چھوٹے نرسنگ ہوم کی چھوٹی لیباریٹریز سے طبی خدمات حاصل کرنے والے مریضوں کو بھی معیاری تجربہ گاہوں کے نتائج حاصل ہوسکیں گے۔
کلینکل اسٹیبلشمنٹ ایکٹ کے تحت اس اسکیم کے لئے اندراج کی خاطر ریاستی سرکار وں کی حوصلہ افزائی کی جارہی ہے ۔اب تک یہ قانون محض گیارہ ریاستوں اور مرکز کے زیر اہتمام سبھی علاقوں میں نافذ تھا ،اس سے ان ریاستوں میں تشخیص کے شعبے کو منظم کرنے میں مد ملے گی۔
علاوہ ازیں اس اسکیم سے حکومت ہند کی آئشمان بھارت اسکیم کو بھی شدت سے مطلوب حمایت ومعاونت حاصل ہوسکے گی۔ اس یوجنا کے تحت سرکار نے ملک میں ایک لاکھ 50 ہزار ویلنس سینٹر قائم کرنے کی منصوبہ بندی کی ہے ،جن میں دس کروڑ غریب اور محروم کنبوںکو علاج اور طبی خدمات حاصل ہوں گی۔ این اے بی ایل کی انٹری کی سطح کی اس اسکیم سے آئشمان بھارت یوجنا کو بیشتر شہریوں بالخصوص دیہی علاقوں اور چھوٹے شہروںمیں آبادبیشتر شہریوںکو معیاری تشخیص کی خدمات تک رسائی کے ذریعہ معیاری حفظان صحت خدمات فراہم کرائی جاسکیں گی۔
کیو اے ایس بی سی اسکیم کے ذریعہ معیارکے حصول کی خواہشمندتجربہ گاہیں این اے بی ایل -155 کی درخواست دستاویز پر اپلائی کرسکتے ہیں۔ این اے بی ایل 155 این اے بی ایل کی ویب سائٹ :www.nabl-india.org پر دستیاب ہے۔
واضح ہوکہ بھروسے مندپیتھالوجی ریزلٹ کلیدی مدد کی حیثیت رکھتے ہیں ،جس کے ذریعہ ڈاکٹر حضرات مریض کی شواہد پر مبنی دیکھ بھال اور علاج کرسکتے ہیں۔ میڈیکل لیباریٹریز کا ایکریڈیشن پروگرام انٹرنیشنل اسٹینڈرڈ آئی ایس او 15189 کے مطابق ہے اور اس میں کلینکل بایو کیمسٹری ، کلینکل پیتھیا لوجی ، ہیماٹولوجی ، امیونو ہیماٹولوجی ، مائکرو بایولوجی ،سیرالوجی ، ہسٹو پیتھیالوجی ، سائٹو پیتھیا لوجی ، جنیٹکس اور نیوکلئیر میڈیسن سمیت میڈیکل ٹیسٹنگ کے تمام شعبے شامل ہیں۔
واضح ہوکہ نیشنل ایکریڈیشن بورڈ فار ٹیسٹنگ اینڈ کیلبریشن لیباریٹریز  کوالٹی کونسل آف انڈیا  کا ایک آئینی بورڈ ہے ، جو حکومت ہند کی کامرس اور صنعت کی وزارت کے تحت کام کرتا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-1404
(Visitor Counter : 69
ریلوے کی وزارت
اب لاک ڈاؤن سے پہلے کی ہی طرح ریل گاڑی روانہ ہونے کے مقررہ وقت سے 30 منٹ پہلے دوسرا ریزرویشن چارٹ جاری کیا جائے گا
دوسرا چارٹ تیار ہونے سے پہلے آن لائن اور پی آر ایس ٹکٹ کاؤنٹر دونوں پر ٹکٹ بکنگ کرنے کی سہولت موجود ہوگی
نئی دہلی، 06 اکتوبر: انڈین ریلوے نے مورخہ 10.10.2020 سے دوسرے ریزرویشن چارٹ تیار کرنے کے پہلے کے سسٹم کو بحال کرنے کا فیصلہ کیا ہے۔
کووڈ دور سے پہلے نافذ ہدایات کے مطابق، ٹرین روانہ ہونے سے مقررہ وقت سے کم از کم 4 گھنٹے پہلے پہلا ریزرویشن چارٹ تیار کیا جاتا تھا۔ اس کے بعد، دوسرے ریزرویشن چارٹ تیار ہونے تک پی آر ایس کاؤنٹرز کے ساتھ ساتھ انٹرنیٹ کے توسط سے پہلے آؤ، پہلے پاؤ کی بنیاد پر دستیاب سیٹیں بک کی جا سکتی ہیں۔
ریل گاڑیوں کی روانگی کے مقررہ/تبدیل شدہ وقت سے 5 منٹ سے 30 منٹ پہلے کے درمیان دوسرا ریزرویشن چارٹ تیار کیا جاتا تھا۔ کرایہ واپس کرنے کے ضابطوں کے التزامات کے مطابق، اس مدت کے دوران بُک کی گئی ٹکٹوں کو ردّ کرنے کی بھی اجازت دی گئی تھی۔
وبائی مرض کے سبب، ٹرینوں کی روانگی کے مقررہ/تبدیل شدہ وقت سے 2 گھنٹے پہلے دوسرے ریزرویشن چارٹ تیار کرنے کے وقت میں تبدیلی لانے کی ہدایت دی گئی تھی۔
ریل مسافروں کی سہولت کو یقینی بنانے کے لیے ژونل ریلوے کی درخواست کے مطابق اس معاملے پر غوروفکر کیا گیا اور یہ فیصلہ لیا گیا ہے کہ ٹرین کی روانگی کے مقررہ/تبدیل شدہ وقت سے کم از کم 30 منٹ پہلے دوسرا ریزرویشن چارٹ تیار کیا جائے گا۔
لہٰذا، دوسرا چارٹ تیار کرنے سے پہلے آن لائن اور پی آر ایس ٹکٹ کاؤنٹر دونوں پر ٹکٹ بکنگ کی سہولت دستیاب رہے گی۔
سی آر آئی ایس نے سوفٹ ویئر میں ضروری تبدیلی کرنے کے لیے ہدایت جاری کر دی ہے تاکہ اس التزام کو مورخہ 10.10.2020 سے بحال کیا جا سکے۔
|
امور صارفین، خوراک اور عوامی تقسیم کی وزارت
|
دالوں کی درآمد
نئی دہلی، 9 جولائی 2019/صارفین کے امور ، خوراک اور سرکاری تقسیم کے وزیر مملکت جناب دھانوے راؤ صاحب دادا راؤ نے اپنے تحریری جواب میں آج لوک سبھا کو بتایا کہ سال 19-2018 کے دوران حکومت کے ذریعہ دالوں کی درآمد نہیں کی گئی تھی۔
محکمہ زراعت ، تعاون اور کسانوں کی فلاح و بہبود کے ذریعہ جاری کردہ تیسرے پیشگی تخمینہ کے مطابق سال 19-2018 کے دوران دالوں کی پیداوار کا تخمینہ 17-2016 اور 18-2016 کے لئے بالترتیب 23.13 ایم ایم ٹی اور 25.42 ایم ایم ٹی کے مقابلے میں 23.22 ملین میٹرک ٹن  لگایا گیا ہے۔
ہندستان کو دالوں کی درآمدات کرنے والے بڑے ممالک کی تفصیلات ضمیمہ میں دی گئی ہے۔
ضمیمہ:
جدول: سال 19-2018 کے دوران دالوں کی درآمدات ممالک کے اعتبار سے
|
|
ملک
|
|
درآمدات (میٹرک ٹن میں مقدار
|
|
قدرو قیمت 
|
|
|
|
|
|
|
|
افغانستان
|
|
14,868.00
|
|
785,968,050.00
|
|
|
|
|
|
|
|
ارجنٹینا
|
|
12,476.00
|
|
484,919,761.00
|
|
|
|
|
|
|
|
آسٹریلیا
|
|
47,100.00
|
|
1,684,881,749.00
|
|
|
|
|
|
|
|
آسٹریا
|
|
10,620.00
|
|
187,586,937.00
|
|
|
|
|
|
|
|
برازیل
|
|
30,051.00
|
|
1,493,539,345.00
|
|
|
|
|
|
|
|
کناڈا
|
|
520,321.00
|
|
12,606,537,632.00
|
|
|
|
|
|
|
|
چین
|
|
41,662.00
|
|
3,281,387,511.00
|
|
|
|
|
|
|
|
جبوتی
|
|
13,353.00
|
|
640,548,343.00
|
|
|
|
|
|
|
|
ایتھوپیا
|
|
28,977.00
|
|
1,230,758,143.00
|
|
|
|
|
|
|
|
Kenya
|
|
27,923.00
|
|
1,315,385,408.00
|
|
|
|
|
|
|
|
کرغستان
|
|
2,520.00
|
|
156,180,449.00
|
|
|
|
|
|
|
|
لتھوانیا
|
|
53,462.00
|
|
935,482,796.00
|
|
|
|
|
|
|
|
مدغاسکر
|
|
1,774.00
|
|
71,061,956.00
|
|
|
|
|
|
|
|
ملاوی
|
|
35,849.00
|
|
1,025,501,037.00
|
|
|
|
|
|
|
|
موزمبیق
|
|
228,408.00
|
|
8,598,873,525.00
|
|
|
|
|
|
|
|
میانمار
|
|
700,715.00
|
|
25,838,447,926.00
|
|
|
|
|
|
|
|
نیدرلینڈ
|
|
48,847.00
|
|
1,010,536,215.00
|
|
|
|
|
|
|
|
رومانیہ
|
|
4,108.00
|
|
74,845,088.00
|
|
|
|
|
|
|
|
روس
|
|
155,682.00
|
|
3,010,138,518.00
|
|
|
|
|
|
|
|
سنگاپور
|
|
27,492.00
|
|
818,351,071.00
|
|
|
|
|
|
|
|
جنوبی افریقہ
|
|
816.00
|
|
67,509,525.00
|
|
|
|
|
|
|
|
سوڈان
|
|
98,001.00
|
|
3,411,130,799.00
|
|
|
|
|
|
|
|
تنزانیہ
|
|
118,438.00
|
|
4,414,068,154.00
|
|
|
|
|
|
|
|
ترکی
|
|
39,730.00
|
|
992,304,436.00
|
|
|
|
|
|
|
|
UAE
|
|
42,216.00
|
|
1,276,989,398.00
|
|
|
|
|
|
|
|
یو کے
|
|
2,371.00
|
|
51,299,102.00
|
|
|
|
|
|
|
|
USA
|
|
30,091.00
|
|
1,049,236,004.00
|
|
|
|
|
|
|
|
یوگانڈا
|
|
1,701.00
|
|
61,289,110.00
|
|
|
|
|
|
|
|
یوکرین
|
|
179,275.00
|
|
3,453,663,058.00
|
|
|
|
|
|
|
|
ازبیکستان
|
|
2,169.00
|
|
121,395,783.00
|
|
|
|
|
|
|
|
دیگر
|
|
6,859.00
|
|
203,136,028.00
|
|
|
|
|
|
وسیلہ: ڈائریکٹر جنرل آف کمرشیل انٹلی جینس اینڈ اسٹیٹسٹکس
۔۔۔۔۔۔۔۔۔۔۔
م ن۔ ش س ۔ ج۔
U- 2957
وزارت خزانہ
6.69 فیصدجی ایس 2024 ،7.10  فیصد جی ایس2029، 6.54 فیصد جی ایس2032 اور6.95 فیصد جی ایس2061 کی فروخت کے لئے نیلامی
حکومت ہند نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 4,000 کروڑ روپے  کی مشتہر کردہ رقم کے لیے  گورنمنٹ سیکیورٹی 2024،  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 7,000 کروڑ روپے کی مشتہر کردہ رقم کے لیے ‘‘7.10فیصد گورنمنٹ سیکیورٹی 2029’’۔  یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 13,000 کروڑ روپے کی مشتہرکردہ رقم کے لیے ‘6.54فیصد گورنمنٹ سیکیورٹی، 2032’؛ اورiv)) 6.95 فیصد گورنمنٹ سیکیورٹی 2061، ایک سے زیادہ قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 9,000 کروڑ روپے  کی مشتہر کردہ رقم کے لیے فروخت  کا اعلان کیا ہے ۔ بھارتی حکومت کے پاس مذکورہ بالا ہر سیکیورٹی کے مقابل 2,000 کروڑ روپے تک کی اضافی رکنیت برقرار رکھنے کا اختیار ہوگا۔ نیلامی 08 جولائی 2022  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
سیکیورٹیز کی فروخت کی مشتہر کردہ رقم کا 5فیصد تک اہل افراد اور اداروں کو سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 08 جولائی 2022 کو ریزرو بینک آف انڈیا کور بینکنگ سولیوشن  سسٹم پر الیکٹرانک فارمیٹ میں جمع کرائی جانی چاہئے ۔غیر مسابقتی بولیاں صبح 10.30 بجے سے 11.00 بجے کے درمیان جمع کرائی جانی چاہئے اور مسابقتی بولیاں صبح 10.30 سے 11.30 کے درمیان جمع کرائی جانی چاہئے۔
نیلامی کے نتائج کا اعلان 08 جولائی 2022  کو کیا جائے گا اور کامیاب بولی دہندگان کو ادائیگی 11 جولائی 2022  کو ہوگی۔
ریزرو بینک آف انڈیا کی طرف سے جاری کردہ سرکلر نمبر آر بی آئی / 2018-19/25 مورخہ 24 جولائی 2018 ‘سنٹرل گورنمنٹ سیکیورٹیز میں لین دین کب جاری کیا گیا’ کے رہنما خطوط کے مطابق جب جاری کیا گیا ٹریڈنگ کے لیے اہل ہوں گے ۔یہ وقتاً فوقتاً کی جانے والی ترمیم کے مطابق ہے۔
وزارت دفاع
بھارتی بحریہ کے جہاز کا فلیپنز کے منیلا کا دورہ
بھارتی بحریہ کی جنوب مشرقی ایشیا اور مغربی بحرالکاہل میں، سمندر پار تعیناتی کے حصے کے طور پر بھارتی بحریہ کے جہاز سہیادری اور کلتان 23 سے 26 اکتوبر 2019 تک فلیپنز میں منیلا کی ایک بندرگاہ کا دورہ کررہے ہیں۔ یہ جہاز بھارتی بحریہ کے مشرقی بیڑے کا حصہ ہیں، جس کی کمان،وشاکھاپٹنم میں مشرقی بحریہ کی کمان کے فلیگ آفیسر کمانڈنگ ان چیف کی آپریشنل کمان کے پاس ہے۔بندرگاہ کا یہ دورہ فلیپنز کے ساتھ بھارت کے گرم جوشانہ تعلقات کا عکاس ہے۔
آئی این جہاز سہیادری اور کلتان جدید ترین جہاز ہیں، جنہیں ملک میں ہی تیار کیاگیا ہے اور کثیر مقصدی گائیڈیڈ میزائل اسٹیلتھ فری جیٹ سے لیس ہیں۔ یہ جہاز آبدوز شکن ہتھیاروں سے بھی لیس ہیں۔ ان دونوں جہازوں میں مختلف قسم کے ہتھیار اور سینسر لگے ہوئے ہیں اور یہ کثیر مقصدی ہیلی کاپٹرز بھی لے جاسکتے ہیں۔ یہ جہاز بھارت کی جنگی سازوسامان کی مستقبل کی صلاحیت کی نمائندگی کرتے ہیں۔
بندرگاہ کے دورے میں دونوں ملکوں کی بحریاؤں کے عملے کے دوران پیشہ وارانہ لین دین کیا جائے گا اور جمہوریہ فلیپنز کی سرکردہ شخصیتوں کے ساتھ سرکاری دورے اور بات چیت کی جائے گی۔ اس کے علاوہ مقامی آبادی بھی ایک دوسرے کے ملکوں کے لوگوں سے رابطہ رکھنے کا موقع ملے گا، نیز مختلف کھیل مقابلوں کا انعقاد بھی کیا جائے گا۔ دورے کی تکمیل پر بھارتی بحریہ اور جمہوریہ فلیپنز کے بحری جہاز، سمندر میں ایک مشق انجام دیں گے، تاکہ سب کے لئے ایک پُرامن اور محفوظ سمندر کو یقینی بنانے کے لئے دونوں ملکوں کی بحریاؤں کے درمیان ربط ضبط کی سطح میں مزید اضافہ کیا جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-4716
(Visitor Counter : 64
ہنر مندی کے فروغ اور صنعت کاری کی وزارت
بے روزگارنوجوانوں کی مہارت کو فروغ دینے کی پہل
وزارت نے مہارت کی ترقی کی تربیت پر کووڈ۔19 وبا کے اثرات کو کم کرنے کیلئے مختلف اقدامات کئے ہیں۔ ان میں سے کچھ حسب ذیل ہیں:
- پی ایم کے وی وائی کے تحت ریورس مائیگرینٹس کی تربیت کیلئے خصوصی پروگرام: وزارت نے خاص اسکیم پی ایم کے وی وائی کے تحت کووڈ-19 سے متاثر ریورس شرمک  کی تربیت کیلئے خصوصی پروگرام کا نفاذکیا ہے۔ دیہی ترقی کی وزارت کے غریب کلیان روزگار ابھیان کے تحت منتخب کی گئی چھ ریاستوں آسام ،بہار،مدھیہ پردیش ، اڈیشہ، راجستھان اور اترپردیش کے 116 اضلاع کا احاطہ کیا گیا ہے۔ جیسا کہ اس پروگرام کے تحت 21 نومبر 2021 تک نقل مکانی کرانے والے 1.24 لاکھ افراد کو تربیت دی جاچکی ہے۔
- تربیتی مراکز کو کیلئے کووڈ گزارا بھتہ : مہارت کی ترقی کی اسکیموں کیلئے مشترکہ معیاراتی کمیٹی نے فیصلہ کیا ہے کہ تین مہینے کیلئے فی ٹرینی کی اوسط تربیتی لاگت 1.5 فیصد یا فی گھنٹہ بنیادی لاگت کی شرح ایک اعشاریہ پانچ فیصد کو کووڈالاؤنس کے مطابق اجازت دی جاسکتی ہے۔
- کووڈ جانبازوں کیلئے کسٹمائز کریش کورس پروگرام : وزارت کووڈ جانبازوں کیلئے کسٹمائز کریش کورس جیسے خصوصی پروگرام کا نفاذ کررہی ہے جس کا مقصدایک لاکھ کووڈ جانبازوں کو صحت کی دیکھ بھال سے متعلق چھ شعبوں میں تربیت فراہم کرنا ہے۔ اس خصوصی پروگرام کے تحت تین دسمبر 2021 تک 58 ہزار 623 امیدواروں کو تربیت دی گئی ہے۔
- آن لائن مہارت کی تربیت کا تعارف: مختصر مدتی اور طویل مدتی ہنرمندی کے ماحولیاتی نظام دونوں میں آن لائن ہنرمندی کی تربیت کو متعارف کرایا گیا ہے۔ آن لائن مختصر مدتی تربیت ای اسکل انڈیا پورٹل کے ذریعہ اور بھارت اسکل پورٹل کے ذریعہ طویل مدتی تربیت فراہم کی جارہی ہے۔
وزارت کی جانب سے شروع کی گئی کووڈ جانبازوں کیلئے کسٹمائزڈ کریش کورس پروگرام کے تحت بھارتی صنعت کی کنفیڈریشن الگ الگ 16 اسپتالوں کے اپنے نیٹ ورک کے ذریعہ نوجوانوں کو ہنرمند بنارہی ہے۔ مزید یہ کہ نئی تعلیمی پالیسی ، 2021 کے مطابق وزارت تعلیم کے تال میل سے اسکولوں میں پیشہ ورانہ کورسز کو مرحلہ وار طریقے سے متعارف کرانے کیلئے پی ایم کے وی وائی 3.0 کے تحت التزامات کئے گئے ہیں۔
کسٹمائزڈ کریش کورس کے مقاصد صحت کی دیکھ ریکھ کرنے والے ہنرمند کارکنان کی مانگ میں اضافہ کی تکمیل، صحت کی دیکھ ریکھ کرنے والے پیشہ ور افراد کے بوجھ کو کم کرنا اور ملک میں بروقت صحت خدمات فراہم کرنا ہے۔ اس پروگرام کے تحت چھ صحت کے شعبے یعنی بنیادی کیئرسپورٹ، ہوم کیئر سپورٹ ، ایڈوانسڈ کیئر سپورٹ، سیمپل کلیکشن سپورٹ ، ایمرجنسی کیئر سپورٹ اور طبی سازوسامان سپورٹ میں تربیت دی جارہی ہے۔ جس کا دورانیہ 144 گھنٹے سے 312 گھنٹے کا ہوتا ہے۔ نئی ہنرمندی کے تحت تھیوری پر مبنی کلاس روم کی 21 روزہ تربیت فراہم کی جاتی ہے ۔ اس کے علاوہ صحت سہولیات جیسے صحت مراکز، اسپتال، تشخیصی سہولیات، نمونہ جمع کرانے کے مراکز وغیرہ میں تقریبا 90 دنوں کی آن دی جاب ٹریننگ  فراہم کی جاتی ہے۔ مذکورہ بالا چھ ملازمت کے شعبوں میں برج کورس کے طور پرتقریبا ایک ہفتے کی تربیت ہوتی ہے۔
خصوصی پروگرام کے تحت تین دسمبر 2021 کو 58 ہزار 623 امیدواروں کو تربیت دی جاچکی ہے۔ ہنرمندی کے فروغ اور انٹرپرونیورشپ کے وزیر مملکت جناب راجیو چندر شیکھر نے لوک سبھا میں آج ایک تحریری جواب میں یہ جانکاری دی۔
وزارت دفاع
آرمی چیف نے سیکورٹی صورتحال کا جائزہ لیا اور سکم کی شمالی سرحدوں پر فوجیوں کے ساتھ دیوالی منائی
جنرل منوج پانڈے، چیف آف آرمی اسٹاف نے 23 اور 24 اکتوبر 2022 کو شمالی بنگال اور سکم کے سرحدی علاقوں میں فوجی اسٹیشنوں کا دورہ کیا۔ انہوں نے دیوالی کے موقع پر تمام رینکوں کو مبارکباد دی اور سکم کی شمالی سرحدوں پر سیکورٹی کی صورتحال کا بھی جائزہ لیا۔ آرمی چیف نے اعلیٰ سطح کی آپریشنل کارکردگی اور حوصلے کو برقرار رکھنے پرفوجی دستوں کی ستائش کی۔
آرمی چیف نے سرحدی علاقوں میں انفراسٹرکچر کی ترقی کی رفتار پر اطمینان کا اظہار کیا۔ ان کے ساتھ لیفٹیننٹ جنرل آر پی کلیتا آرمی کمانڈر، مشرقی کمان اور لیفٹیننٹ جنرل ترون کمار ایچ، جی او سی ترشقتی کور بھی تھے۔
23 اکتوبر کو سکنا ملٹری اسٹیشن پہنچنے پر، چیف آف آرمی اسٹاف نے دیوالی کے موقع پر منعقدہ ہندوستان کے ثقافتی ورثے اور تنوع میں اتحاد کو ظاہر کرنے والے ایک پروگرام میں فوجیوں کے ساتھ بات چیت کی۔ آرمی چیف نے لگن کے لئے فوجیوں کی تعریف کی اور دیوالی کے موقع پر تمام فوجیوں اور ان کے اہل خانہ سے نیک خواہشات کا اظہار کیا۔ چیف آف آرمی اسٹاف نے کوہ پیما ٹیم کی بھی ستائش کی جس نے ماؤنٹ جونسانگ اور ماؤنٹ ڈومیکھنگ اور تری شکتی کور کی شوٹنگ ٹیم کی جو حال ہی میں مہو میں منعقدہ اسکل ایٹ آرمز مقابلے میں اول مقام حاصل کیا تھا۔
24 اکتوبر کو، چیف آف آرمی اسٹاف نے آرمی کمانڈر اور جی او سی کے ساتھ شمالی اور مشرقی سکم کے آگے کے علاقوں کا دورہ کیا۔ آپریشنل صورتحال اور سکم سیکٹر میں شمالی سرحدوں پر تعینات فیلڈ فارمیشنز کی تیاریوں کا جائزہ لیتے ہوئے، انہوں نے اپنے اطمینان کا اظہار کیا اور فوجیوں کو ہر قسم کے چیلنجوں کے لیے تیاری برقرار رکھنے کی تلقین کی۔ دیوالی کے موقع پر فوجیوں کو مبارکباد پیش کرتے ہوئے، چیف آف آرمی اسٹاف نے ان کے ساتھ مٹھائیاں تقسیم کیں۔ فوجی سربراہ نے فوجیوں کی پیشہ ورانہ مہارت اور ڈیوٹی کے تئیں ان کے لگن کو بھی سراہا۔
۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
11790
(Visitor Counter : 94
ا قتصادی امور کی کابینہ کمیٹی
کابینہ نے آج درج فہرست ذاتوں کے لئے میٹرک کے بعد کے وظیفے میں بڑی تبدیلیوں کو منظوری دی
درج فہرست ذاتوں کی تعلیم پر حکومت کی خصوصی توجہ؛ پانچ سال میں 4 کروڑ سے زیادہ درج فہرست ذاتوں کے طلبا کے لئے میٹرک کے بعد وظیفے کے لئے 59000 کروڑ روپے منظور کئے
نئی دہلی، 24 دسمبر 2020، وزیراعظم جناب نریندر مودی کی صدارت میں اقتصادی امور کی کابینہ کمیٹی نے آج آئندہ پانچ برسوں میں درج فہرست ذاتوں کے 4 کروڑ سے زیادہ طلبا کے فائدے کے لئے مرکز کے ذریعہ چلائے جانے والی اسکیم ’درج فہرست ذاتوں سے تعلق رکھنے والے طلبا کے لئے بعد از میٹرک اسکالر شپس ‘ میں بڑی اور نمایاں تبدیلیوں کو منظوری دی ہے تاکہ درج فہرست ذاتوں کے طلبا اپنی اعلی تعلیم کامیابی کے ساتھ مکمل کرسکیں۔
کابینہ نے مجموعی طور پر 59048 کروڑ روپے کی سرمایہ کاری کو منظوری دی ہے، جس میں سے مرکزی حکومت 35534 کروڑ روپے  خرچ کرے گی اور باقی خرچ ریاستی حکومتیں اٹھائیں گی۔اس سے موجودہ ’عہد بند ذمہ داری‘ کا نظام بدل جائے گا اور اس اہم اسکیم میں مرکزی حکومت کی حصہ داری میں اضافہ ہوگا۔
درج فہرست ذاتوں کے لئے بعد از میٹرک وظیفے کی اسکیم طلبا کو گیارہویں جماعت سے کسی بھی بعد از میٹرک کورس کی تعلیم حاصل کرنے کی اجازت دیتی ہے اور اس کے تعلیم کے اخراجات حکومت پورے کرے گی۔
مرکزی حکومت اس کوشش پر بہت توجہ دینے اور مزید فروغ دینے کے لئے عہد بند ہے تاکہ درج فہرست ذاتوں کے جی ای آر  پانچ سال کی مدت کے اندر قومی معیار تک پہنچ سکیں۔
تففصیلات درج ذیل ہیں:
اس اسکیم میں توجہ غریب سے غریب طلبا کا اندراج کرنے، وقت پر ادائیگی کرنے، جامع جوابدہی، مسلسل نگرانی اور مکمل شفافیت پر مرکوز ہوگی۔
- غریب سے غریب گھروں کے دسویں پاس کرنے والے طلبا کے ان کی پسند کے اعلی تعلیمی کورسز میں اندراج کے لئے ایک مہم شروع کی جائے گی۔ تخمینے کے مطابق 1.36 کروڑ ایسے غریب طلبا جو فی الحال 10 ویں جماعت کے بعد اپنی تعلیم جاری نہیں رکھ پا رہے ہیں، کو آئندہ پانچ سال میں اعلی تعلیمی نظام میں لایا جائے گا۔
- یہ اسکیم سائبر سکیورٹی کے زبردست اقدامات کے ساتھ آن لائن پلیٹ فارم پر چلائی جائے گی جس سے شفافیت، جوابدہی ، کارکردگی اور بلا تاخیر وقت پر امداد پہنچانے کو یقینی بنایا جائے گا۔
- ریاستیں آن لائن پورٹل پر اہلیت ، ذات، آدھار شناخت اور بینک کھاتے تفصیلات کی بغیر غلطی کے تصدیق ذمہ داری اٹھائیں گی۔
- اس اسکیم کے تحت طلبا کو مالی امداد کی منتقلی ڈی بی ٹی موڈ پر اور ترجیحاً آدھار انیبلڈ پیمنٹ سسٹم کا استعمال کرتے ہوئے کی جائے گی۔ سال 22۔2021 سے شروع ہونے والی اس اسکیم کے لئے مرکزی حصہ  ڈی بی ٹی موڈ پر طے شدہ پروگرام کے مطابق براہ راست طلبا کے بینک کھاتوں میں جاری کی جائے گی۔ یہ منتقلی اس بات کو یقینی بنانے کے بعد کی جائے گی کہ متعلقہ ریاستی حکومت نے اپنا حصہ جاری کردیا ہے۔
- نگرانی کے نظام کو سماجی آڈٹ ، فریق سوئم کے ذریعہ سالانہ جائزہ اور ہر ایک ادارے سے ششماہی سیلف آڈٹڈ رپورٹوں کے ذریعہ مزید مستحکم کیا جائے گا۔
مرکزی امداد جو کہ 18۔2017 سے 20۔2019 تک کے دوران تقریباً 1100 کروڑ روپے سالانہ تھی میں پانچ گنا اضافہ کیا جائے گا جو کہ 21۔2020 سے 26۔2025 کے دوران سالانہ تقریباً 6000 کروڑ روپے ہوگی۔
۔۔۔۔۔۔۔۔۔۔۔
م ن۔ا گ۔ن ا۔
U-8351
(